Aurinkorannikon seurakunta

Aurinkorannikon seurakunta () on Suomen evankelis-luterilaista kirkkoa edustava seurakunta Fuengirolassa, Espanjassa. Se on rekisteröitynyt uskonnolliseksi yhdistykseksi Espanjassa. Seurakunnan toiminta-alue on pääsääntöisesti Aurinkorannikko, mutta myös muu Espanja sekä Portugali. 

Seurakunnalla on kaksi toimintapaikkaa: seurakuntakoti Los Bolichesissa ja Torrentupa Torremolinoksessa. Jumalanpalveluksia järjestetään Aurinkorannikolla seurakuntakodin lisäksi muissa paikoissa: Los Bolichesin katolinen kirkko, San Miguelin kirkko Torremolinoksessa, Benalmadenassa sekä Nerjassa.

 Pappeja seurakunnalla on kaksi (joista johtavana toimi vuonna 2019 Jarmo Karjalainen) ja talvikausina turistikanttori. Toiminta pyörii suurimmaksi osaksi vapaaehtoisten varassa, mukaan lukien suntion ja keittiöemännän tehtävät.

Seurakunnan työn rahalliseksi tukemiseksi on perustettu Aurinkorannikon seurakunnan ystävät -niminen yhdistys, joka on palkannut johtavan papin vaimon seurakunnan sihteeriksi.

 Vuodesta 2020 lähtien seurakunta on tehnyt yhteistyötä Merimieskirkon parissa kirkollisessa sosiaalityössä.

Lähteet 

Kristinusko Espanjassa
Suomen evankelis-luterilaiset seurakunnat
Suomen evankelis-luterilaiseen kirkkoon liittyvät järjestöt